Hierdie volume bestaan uit 'n versameling briewe, eerder as 'n dagboek, wat die bedrywighede van die Nama kaptein Hendrik Witbooi dokumenteer. Die briewe dateer vanaf 1884 tot met sy sterfte in Oktober 1905. Byna al die Nama stamme was onder sy beheer, en die stamme wat nie aan hom onderworpe wou wees nie, is uitgewis. Hy het ook 'n agt-jaar lange oorlog teen die Herero stamme gevoer. Aanvanklik was hy goedhartig teenoor die blankes aangesien hulle sy bron van wapens en ammunisie was.
Witbooi het 'n vriendelike verhouding met die Duitse koloniste van Suidwes-Afrika (vandag bekend as Namibië). Dié situasie verander egter in 1893 toe Witbooi en sy krygers deur Duitse magte aangeval word. Hy word voorgehou as iemand wat terreur saai in Hereroland, maar word ook erken as 'n uitstekende guerrilla-leier.
Die drie middelstes is, van links na regs, Samuel Isaak, Hendrik Witbooi en Isaak Witbooi
Hendrik Witbooi is gebore in 1830 by Pella, 'n oase suid van die Oranjerivier, in vandag se Noord-Kaap, Suid-Afrika. Pella is 'n sendingstasie wat verskeie kere agter gelaat en later weer beset is. Dit is hier waar Witbooi sy Lutherse opvoeding ontvang het. Hy is 'n lid van die iKhowesin stam van die Nama (ook bekend as die Khoikhoi).
As jong seun trek Witbooi saam met sy pa, Moses, noord en woon in Gibeon in Namibië. Hier word Moses die kaptein van die stam. Hendrik Witbooi voltooi sy opvoeding by verskeie sendingstasies in Namibië en Suid-Afrika. Hy is verskeie tale magtig, insluitend Nama. Na sy studies word hy aangestel as 'n onderwyser in Namibië, maar hy keer in 1865 terug na Gibeon op versoek van die stam.
Kaart van SWA waarop Gibeon (noord van Keetmanshoop) en Hoornkrans (SW van Rehoboth) aangetoon word. Pella is gelee SO van Warmbad.
Later ontstaan daar 'n twis tussen hom en sy pa. Hendrik Witbooi is van sy jong dae af hardkoppig en kondig dan ook aan dat God van hom vereis om die Nama-stamme onder sy leiding te verenig en hul na die beloofde land van die Noorde te lei. Op die ouend na Hoornkrans, SW van Rehoboth.
Hendrik word kaptein van die stam na sy pa se dood. Hy begin dan ook sy bloedige veldtogte teen ander Nama-stamme en die Herero's. Hy sterf in Oktober 1905 op die slagveld teen die Duitsers.